डालनवाला रेजीडेंस वेलफेयर सोसाइटी के पदाधिकारी विभिन्न समस्याओं को लेकर बृहस्पतिवार को एसएसपी केवल खुराना के पास पहुंचे। उन्होंने बताया कि क्षेत्र में सबसे ज्यादा परेशानी स्टंट बाइकर्स से है। तेज रफ्तार से वहां कई हादसे हो चुके हैं। ज्यादातर सीनियर सिटीजन रहते हैं, लेकिन स्टंट बाइकर्स की वजह से सड़क पर निकलना मुश्किल हो गया है। रात में वहां पुलिस की गश्त नहीं होती। कई स्कूल और हॉस्पिटल वहां हैं, जिनके बाहर अवैध रूप से पार्किंग होने की वजह से जाम लगा रहता है। एसएसपी ने वहां अवैध अतिक्रमण हटाने के लिए अभियान चलाने की बात कही। इसके अलावा वहां सुरक्षा के लिए सीसीटीवी कैमरे लगाने का भी आश्वासन दिया। उन्होंने लोगों से ये भी कहा कि अगर उन्हें कुछ भी गलत दिखता है तो फोटो खींचकर पुलिस को मेल कर दें, जिस पर वह स्वयं संज्ञान लेंगे और पुलिस गोपनीय ढंग से कार्रवाई करेगी।